 На основу одредби члана 27. став 5 и члана 132. став 2. Закона о стечају („Сл.гласник РС“, бр.104/2009, 99/2011-др.Закон, 71/2012-Одлука УС и 83/2014, 113/2017, 44/2018 и 95/2018), као и Националног стандарда  бр.5 Правилника о утврђивању националних стандарда за управљање стечајном масом („Сл.гласник РС“ бр.62/2018) стечајни управник стечајног дужника
СТАША“ Д.О.О. У СТЕЧАЈУ

Београд-Земун, Студентска бр.43 
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за

ПРУЖАЊЕ УСЛУГА ПРОЦЕНЕ ИМОВИНЕ СТЕЧАЈНОГ ДУЖНИКА „СТАША“ Д.О.О. У СТЕЧАЈУ - Бензинске станице са припадајућом опремом, која се налази у Мартинцима, ул.Војвођанска бр.185, на дан 31.12.2020.године.
Имовина стечајног дужника која је предмет процене:


Непокретнa имовинa  коју чини: Зграда бензинске станице, са саставним деловима - надсрешницом, интерном саобраћајницом и 4 цистерне за гориво. Зграда бензинске станице се састоји из два објекта, који се налазе на две суседне катастарске парцеле: на кат.парцели 4545/4 и 4545/5 КО  Мартинци, а укупна бруто површина земљишта под објектом је 70м2. Обе парцеле су фронталним (североисточним) странама постављене директно уз Војвођанску улицу (магистрални пут Мартинци-Кузмин). Наведени објекти бензинске станице су укњижени као власништво стечајног дужника у  ЛН 2083, КО Мартинци и чине једну Зграду бензинске станице, а означени су као објекат 1. 

I. Зграда бензинске станице, објекат бр.1, изграђен на КП бр.4545/4 и  Зграда бензинске станице, објекат бр.1, изграђен на КП бр.4545/5, уписане у ЛН 2083, КО Мартинци, у власништву стечајног дужника са обимом удела 1/1, укупне бруто површине основе 70м2, на адреси ул. Војвођанска 185, Мартинци.
II. Ванкњижни објекат – надстрешница, која се налази испред зграде, саграђена од челичне конструкције, покривена Тп лимом, цца површине од 200м2;

III. Ванкњижни објекат – интерна саобраћајница, која се налази око зграде бензинске станице, површине од 800м2;

IV. Четири укопане цистерне (резервоари) запремине од по 50.000 литара, с тим да је једна подељена на два дела од 20.000 литара и 30.000 литара.

 Покретнa имовина  коју чине:

· Три пумпе за точење горива;

· Електроормар и 

· Прикључак за уземљење  приликом  истакања горива

Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно, 
· утврдити учешће вредности процењене имовине на којој је конституисано разлучно право, у односу на укупну процену вредности (изражено у процентима),
· саставити и доставити правно мишљење у вези правног статуса имовине која је предмет процене, на основу прибављане документације.
Све напред наведено проценитељ ће извршити у складу са одредбама Закона о проценитељима вредности непокретности, Закона о стечају, Националним стандардом бр.5. о начину и потупку уновчења имовине, Међународним  рачуноводственим стандардима и осталим релевантним и применљивим прописима.

1. Методе анализе

Понуђач са којим се закључи Уговор, анализу ће извршити на основу одредби Закона о стечају и Националног стандарда број 5 о начину и поступку уновчења имовине стечајног дужника. Неопходно је да се у анализи примене и све методе које су у складу са Међународним рачуноводственим стандардима, а које ће омогућити исказивање вредности имовине стечајног дужника и вредности стечајног дужника, односно на онај начин којим се остварује највећа могућа вредност намирења поверилаца.
2. Рок за извршење посла

Рок за извршење наведених послова ће бити један од параметара за одабир најповољнијег понуђача.

3. Извештај о процени

По завршетку посла, понуђач је дужан да припреми и достави детаљан извештај у електронској форми и 3 примерка у писаној форми, која ће морати да садржи следеће:

· Предмет процене

· Мишљење о приложеној имовинско правној документацији

· Правно мишљење у вези правног статуса имовине која је предмет процене, на основу прибављене документације

· Дефиницију вредности

· Датум процене

· Опис метода коришћених у процени вредности
· Закључак о процењеној ликвидационој вредности имовине стечајног дужника

· Претпоставке и ограничавајуће услове

· Прилоге са исказаним вредностима по свакој ставци предмета процене

4. Информације за понуђаче

Заинтересовани понуђачи, односно овлашћени представници, своје понуде достављају на адресу ул.Војводе Степе бр.414а, Београд (зграда Велефарма),у затвореним ковертама са назнаком „ЗА СТЕЧАЈНОГ ДУЖНИКА СТАША ДОО У СТЕЧАЈУ“. Рок за доставу понуда истиче 10 дана од дана објављивања овог огласа на интернет страници АЛСУ. Понуде које пристигну након истека овог рока неће бити узете у разматрање. 
Контакт телефон лица задуженог за додатне информације: Зејнепа Џановић 063/30-30-44.

Достављена понуда мора да садржи:

· Доказе о испуњености из тачке 5 овог позива
· Имена ужег консултантског тима који ће радити процену са задужењима и референцама

· Имена ширег консултантског тима

· Рок у коме ће завршити процену

· Цену за пружену услугу ИСКЉУЧИВО у динарима са посебно исказаним ПДВ-ом
· Динамику плаћања уговорене процене.
Понуда мора да буде на српском језику, јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Одлуку о  избору најбољег понуђача, на основу накнадне анализе, донеће Одбор поверилаца стечајног дужника у складу са његовим законским овлашћењима у року од 8 дана достављања понуда Одбору поверилаца, о чему ће бити обавештени сви понуђачи. У случају да Одбор поверилаца не донесе одлуку у прописаном року, избор понуђача врши стечајни управник.

5. Услови конкурисања

Понуду за учествовање могу поднети сви понуђачи који испуњавају следеће услове:
· да је регистрован за обављање одговарајуће делатности код надлежног органа (уз понуду доставити доказ о овлашћењу за обављање послова односно обављање делатности процене вредности, лиценце предвиђеног проценитељског тима, решење из АПР, сертификате, уверења и друга документа издата од надлежних органа );

· да у листи референци понуђач има извршене процене вредности имовине истог или сличног типа у односу на имовинску целину из овог позива (уз понуду доставити референце досадашњег рада понуђача )

· Да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде,
· Да је за претходне и текућу годину измирио доспеле порезе, доприносе и друге обавезе по основу јавних прихода,
· Да располаже неопходним финансијским и пословним капацитетом:
· Да у току 2020.г. није имао пословни губитак

· Да је током 2020.г. године био ликвидан
· Да испуњава квалификациони услов, односно да располаже довољним кадровским и техничким капацитетом за вршење услуге из понуде,
Наручилац задржава право да ни једну понуду не прихвати. 

